161 



og det samme er Tilfældet med den graa Krage og Raagen, den 

 graa Krage som Ægæder og Ødelægger af Harekillinger og Fugle- 

 yngel saavel vilde som tamme, og Raagen som Ødelægger af 

 enhver Nydelse ved at færdes i de Skove, hvor der er Koloni 

 af disse Fugle, samt, som jeg tror, af Træerne, i hvilke de bygge. 

 Ravnen (Coroiis corax) har i de sidste 25 Aar ikke j'nglet her, 

 og saa vidt jeg ved, yngler den nu kun et enkelt Sted i Egnen 

 taget i videre Betydning, og her nyder den absolut Fred. En 

 Fugl, som kendelig er taget til i Antal, og som nu optræder som 

 Ynglefugl, er Grønspætten (Geciniis viridis). Jeg skylder denne 

 Tiltagen for en Del den mindre glædelige Aarsag, at en Mængde 

 Skovfyr er bleven angreben af Barkbiller, hvis Larver jo ere 

 kærkommen Føde for Spætterne. 



Min Fuglevenlighed udstrækker sig dog ikke dertil, at jeg 

 ikke bortskaffer de insektangrebne Træer, hvorimod jeg paa an- 

 den Maade sørger for Spætternes og andre Fugles Trivsel ved, 

 hvor det blot nogenlunde kan forsvares forstmæssig, at jeg ved 

 Gennemhugning lader de Træer staa, i hvilke jeg ved, at der 

 ruger Fugle, ligesom jeg ogsaa skaaner Rønnebærtræet, samt 

 den her saa hyppige Enebærbusk, som jo er saa nyttig for 

 mange Dyr. 1 det hele taget tror jeg, at man uden at skade 

 Skovdriften ved lignende Forholdsregler kan hjælpe til mange 

 Fugles Trivsel. De to almindelige Flagspættearter (Piciis major 

 og P. medias) findes her ligeledes, men varierende i Antal i de 

 forskellige Aar, i de senere Aar maaske knap saa mange som 

 tidligere, muligvis hidrørende fra, at der nu i en længere Aar- 

 række har været en ualmindelig Mangel paa Kogler paa Naale- 

 træerne. Gøgen (Ciicnhis canoriis) er almindelig, den ynder meget 

 at opholde sig i Tørvemoserne, hvor man tit ser den sidde paa 

 Tørveskruerne. Træløberen (Certhia familiaris) og Spætmejsen 

 (Sitta europæa) ere almindelig forekommende. 



Skønt jeg af og til ser Isfuglen (Alcedo ispida), tør jeg dog ikke 

 udtale nogen Mening om, hvorvidt den optræder som ynglende. 



Stæren (Stnrniis vulgaris) er her som næsten alle Steder 

 meget hyppig baade som Skovfugl og »Husfugl«. Om Efteraaret 

 samles Stærene fra en meget vid Omkreds for at tage Nattesæde 

 i Rørene i Skaføgaard Sø, og de samles der i et enormt stort 

 Antal. Ogsaa Svalerne ynde at slaa sig til Ro der for Natten. 



Natravnen (Caprimulgus eiiropæus) er meget almindelig, og 

 om Sommeraftenerne ser og hører jeg den overalt, navnlig ved 



